pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกตรวจเข้มรถโดยสารสาธารณะต้องเว้นระยะนั่ง หรือยืนห่างกันอย่างน้อย 1 เมตร ตามนโยบาย Social Distancing ของรัฐบาลและกระทรวงคมนาคม [กระทรวงคมนาคม]
วันศุกร์ที่ 3 เมษายน 2563
กรมการขนส่งทางบกตรวจเข้มรถโดยสารสาธารณะต้องเว้นระยะนั่ง หรือยืนห่างกันอย่างน้อย 1 เมตร ตามนโยบาย Social Distancing ของรัฐบาลและกระทรวงคมนาคม [กระทรวงคมนาคม]
กรมการขนส่งทางบกตรวจเข้มรถโดยสารสาธารณะต้องเว้นระยะนั่ง หรือยืนห่างกันอย่างน้อย 1 เมตร ตามนโยบาย Social Distancing ของรัฐบาลและกระทรวงคมนาคม
ฉบับที่ 325/2563
กรมการขนส่งทางบกตรวจเข้มรถโดยสารสาธารณะต้องเว้นระยะนั่ง หรือยืนห่างกันอย่างน้อย 1 เมตร ตามนโยบาย Social Distancing ของรัฐบาลและกระทรวงคมนาคม
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวเผยว่า ตามที่รัฐบาลได้มีประกาศสถานการณ์ฉุกเฉินฯ เพื่อควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19) รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้สั่งการให้งานหน่วยงานในสังกัดกระทรวงคมนาคม เข้มงวดผู้โดยสารที่ใช้บริการระบบขนส่งมวลชนให้ปฏิบัติตามนโยบายเว้นระยะห่างทางสังคม (Social Distancing) อย่างน้อย 1 เมตร เพื่อป้องกันการติดต่อสัมผัสเพื่อป้องกันการแพร่ระบาดของโรคฯ ในภาคการขนส่งผู้โดยสาร
กรมการขนส่งทางบก (ขบ.) ได้กําชับให้สํานักงานขนส่งทุกแห่งดําเนินการตามมาตรการดังกล่าว โดยตรวจสอบรถโดยสารสาธารณะทุกประเภทต้องเว้นระยะนั่ง หรือยืนห่างกันอย่างน้อย 1 เมตร ทั้งภายในรถโดยสาร และที่นั่งคอยภายในสถานีขนส่งผู้โดยสาร นอกจากนี้ ให้คัดกรองผู้โดยสารทุกคนก่อนการเดินทาง หากตรวจพบผู้โดยสารที่มีอุณหภูมิสูงเกินกว่า 37.5 องศาเซลเซียส ห้ามเดินทางโดยเด็ดขาด รวมทั้งให้กรอกข้อมูลคําถามสุขภาพ ตามแบบ ต.8 คค ที่ระบุจุดเดินทางที่ออกและจุดหมายปลายทาง ชื่อ ที่อยู่ เบอร์โทรศัพท์ เป็นประโยชน์ต่อการควบคุมโรคติดต่อ และตรวจสอบให้ผู้โดยสารทุกคนต้องสวมใส่หน้ากากอนามัยหรือหน้ากากผ้าก่อนขึ้นรถโดยสารและตลอดการเดินทาง
ส่วนการให้บริการประชาชนที่สํานักงานขนส่ง ได้มีประกาศงดการดําเนินการด้านใบอนุญาตขับรถจนกว่าจะมีประกาศยกเลิกสถานการณ์ โดยคงให้บริการด้านทะเบียนและภาษีตามปกติ ซึ่งได้กําชับให้มีมาตรการป้องกันทั้งประชาชนและเจ้าหน้าที่ผู้ปฏิบัติงานดังนี้
- ตั้งจุดคัดกรอง ตรวจวัดอุณหภูมิผู้เข้าไปในสถานที่และการบริการสาธารณะ หากพบมีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
- ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
- ดําเนินการมาตรการ Social Distancing โดยเว้นระยะห่างของที่นั่งพักคอย กําหนดระยะห่างของตําแหน่งการยืนคอยรับบริการที่จุดประชาสัมพันธ์
- ประชาสัมพันธ์ให้ใช้บริการชําระภาษีรถประจําปีผ่านเว็บไซต์ https://eservice.dlt.go.th หรือใช้บริการเลื่อนล้อต่อภาษี (Drive Thru for Tax) ในพื้นที่สํานักงานขนส่งจังหวัดทุกจังหวัด
- ขอความร่วมมือประชาชนสวมหน้ากากอนามัยหรือหน้ากากผ้าเมื่อไปติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงติดต่อแพร่กระจายโรคฯ
รัฐบาลไทย-ข่าวทำเนียบรัฐบาล-ก.แรงงาน แจงข้อเท็จจริงกรณีแรงงานไทยในเกาหลีโพสต์คลิปขอกลับประเทศ [กระทรวงแรงงาน]
วันอังคารที่ 21 เมษายน 2563
ก.แรงงาน แจงข้อเท็จจริงกรณีแรงงานไทยในเกาหลีโพสต์คลิปขอกลับประเทศ [กระทรวงแรงงาน]
ก.แรงงาน แจงข้อเท็จจริงกรณีแรงงานไทยในเกาหลีโพสต์คลิปขอกลับประเทศ
กระทรวงแรงงาน เผย ฝ่ายแรงงานฯ สนร.เกาหลี ได้ตรวจสอบข้อเท็จจริงกรณีแรงงานไทยในเกาหลีใต้โพสต์คลิปผวาอดตายและขอเดินทางกลับประเทศ พบว่า แรงงานขอเลิกสัญญากับนายจ้างก่อนล่วงหน้าเนื่องจากมีแผนกลับไปแต่งงานตามกําหนดที่ประเทศไทย แต่ไม่สามารถเดินทางกลับได้เนื่องจากการระงับเที่ยวบินเข้าประเทศไทย ล่าสุดได้ลงทะเบียนขอกลับไทยในวันที่ 30 เม.ย.นี้กับทาง สอท.ไว้แล้ว ขณะที่กระทรวงแรงงาน เผย ให้ความช่วยเหลือแรงงานไทยที่ไปทํางานตามระบบ EPS ที่ประสบปัญหาค่าใช้จ่ายระหว่างรอเดินทางกลับตามเงื่อนไขของระเบียบกองทุนช่วยเหลือคนหางานเพื่อไปทํางานต่างประเทศ
เมื่อวันที่ 21 เมษายน 2563นางเธียรรัตน์ นะวะมะวัฒน์ รองปลัดกระทรวงแรงงาน ในฐานะโฆษกกระทรวงแรงงานเปิดเผยถึงกรณีที่แรงงานไทยโพสต์คลิปผวาอดตายในเกาหลีใต้ ล่าสุดได้รับรายงานการตรวจสอบข้อเท็จจริงจากนางสาวพินยุดา แจ่มจันทร์ศรี อัครราชทูตที่ปรึกษาฝ่ายแรงงานฯ สํานักงานแรงงานไทย (สนร.) เกาหลีใต้ แล้วว่า ผู้โพสต์คลิปที่เป็นข่าวดังกล่าว ทราบชื่อคือ นายณัฐพล พุทธชัย เป็นแรงงานที่จัดส่งตามระบบการจ้างแรงงานต่างชาติ EPS มีภูมิลําเนาเดิมอยู่ที่จังหวัดหนองคาย มาทํางาน Re - entry กับนายจ้าง DAWONDOJANGGONGEOP ที่ PARDAL DAEGU BUK GU สัญญาจ้างจะสิ้นสุดวันที่ 11 พ.ค.63 แต่ขอเลิกสัญญากับนายจ้างก่อนล่วงหน้าเนื่องจากมีแผนที่จะเดินทางกลับไปแต่งงานตามกําหนดที่ประเทศไทย โดยได้ยื่นเรื่องขอรับสิทธิประโยชน์ต่างๆ ได้แก่ เงินประกันเดินทางกลับ เงินประกันสิ้นสุดการจ้าง (แทจิกึม) เงินส่วนต่างครบสัญญาจากนายจ้าง และเงินกุกมินยอนกึมเรียบร้อยแล้ว แต่ไม่สามารถเดินทางกลับได้เนื่องจากการระงับเที่ยวบินเข้าประเทศไทย ทําให้ต้องยกเลิกสัญญาหลายครั้ง มีค่าใช้จ่ายค่าธรรมเนียมการยกเลิกตั๋วเครื่องบิน ขณะนี้ได้ลงทะเบียนขอกลับประเทศภายในวันที่ 30 เม.ย.63 กับทาง สอท.ไว้แล้ว
นางเธียรรัตน์กล่าวต่อว่า ในส่วนของการให้ความช่วยเหลือ เบื้องต้นกระทรวงแรงงาน โดยฝ่ายแรงงานฯ สนร.เกาหลี ได้ติดตามให้ความช่วยเหลือแก่แรงงานไทยที่ไปทํางานตามระบบการจ้างแรงงานต่างชาติ (EPS)
ที่ประสบปัญหาค่าใช้จ่ายในชีวิตประจําวันระหว่างรอเดินทางกลับตามเงื่อนไขของระเบียบกองทุนช่วยเหลือคนหางานเพื่อไปทํางานต่างประเทศ ในระหว่างนี้ด้วย ทั้งนี้ ฝ่ายแรงงานฯ ยังได้ประสานไปยังสถานทูตไทย
ในเกาหลีใต้ โดยเปิดให้มีการลงทะเบียนเพื่อสํารวจความจําเป็นที่จะเดินทางกลับเพื่อเสนอขอเที่ยวบินพิเศษเดินทางกลับประเทศไทยต่อไป
--------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศเข้าร่วมการประชุมรัฐมนตรีต่างประเทศอาเซียน-รัสเซีย สมัยพิเศษ ว่าด้วยโรคติดเชื้อไวรัสโคโรนา ๒๐๑๙ [กระทรวงการต่างประเทศ]
วันพฤหัสบดีที่ 18 มิถุนายน 2563
รัฐมนตรีว่าการกระทรวงการต่างประเทศเข้าร่วมการประชุมรัฐมนตรีต่างประเทศอาเซียน-รัสเซีย สมัยพิเศษ ว่าด้วยโรคติดเชื้อไวรัสโคโรนา ๒๐๑๙ [กระทรวงการต่างประเทศ]
รัฐมนตรีว่าการกระทรวงการต่างประเทศเข้าร่วมการประชุมรัฐมนตรีต่างประเทศอาเซียน-รัสเซีย สมัยพิเศษ ว่าด้วยโรคติดเชื้อไวรัสโคโรนา ๒๐๑๙
นายดอน ปรมัตถ์วินัย รัฐมนตรีว่าการกระทรวงการต่างประเทศ ได้เข้าร่วมการประชุมรัฐมนตรีต่างประเทศอาเซียน-รัสเซีย ผ่านระบบการประชุมทางไกล ไทยย้ําความสําคัญของการแลกเปลี่ยนข้อมูลระหว่างอาเซียนกับรัสเซียด้านการป้องกัน ควบคุม และรับมือกับโรคระบาด รวมทั้งด้านการศึกษาวิจัยทางการแพทย์ เทคโนโลยีทางการแพทย์ และการวิจัยเพื่อพัฒนาเวชภัณฑ์ วัคซีน และยาต้านไวรัส ซึ่งควรเป็นไปเพื่อประโยชน์สาธารณะให้ทุกคนเข้าถึงได้อย่างเท่าเทียมในราคาที่เป็นธรรม
เมื่อวันที่ ๑๗ มิถุนายน ๒๕๖๓ นายดอน ปรมัตถ์วินัย รัฐมนตรีว่าการกระทรวงการต่างประเทศได้เข้าร่วมการประชุมรัฐมนตรีต่างประเทศอาเซียน-รัสเซีย สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ผ่านระบบการประชุมทางไกล โดยมีนาง Retno Lestari Priansari Marsudi รัฐมนตรีต่างประเทศอินโดนีเซีย ในฐานะประเทศผู้ประสานงานความสัมพันธ์อาเซียน-รัสเซีย เป็นประธานการประชุมร่วมกับนาย Sergey Lavrov รัฐมนตรีต่างประเทศรัสเซีย และมีรัฐมนตรีต่างประเทศอาเซียนทั้งหมด รวมถึงเลขาธิการอาเซียน เข้าร่วมด้วย
ที่ประชุมได้หารือเกี่ยวกับแนวทางความร่วมมือในกรอบอาเซียน-รัสเซียในการรับมือกับการแพร่ระบาดของโควิด-๑๙ ซึ่งรวมถึงการดําเนินการเพื่อลดผลกระทบทางเศรษฐกิจและสังคมให้กับประชาชนและภาคธุรกิจ นอกจากนี้ ที่ประชุมยังย้ําถึงความจําเป็นในการใช้ประโยชน์จากกลไกที่อาเซียนมีบทบาทนํา อาทิ การประชุม สุดยอดเอเชียตะวันออก การประชุมรัฐมนตรีกลาโหมอาเซียนกับประเทศคู่เจรจา และศูนย์แพทย์ทหารอาเซียนเพื่อเพิ่มพูนความร่วมมือระดับภูมิภาคในการรับมือกับสถานการณ์ฉุกเฉินด้านสาธารณสุขในอนาคต รวมทั้งได้แลกเปลี่ยนข้อคิดเห็นเกี่ยวกับสถาปัตยกรรมในภูมิภาคหลังโควิด-๑๙ ด้วย นอกจากนี้ ยังได้มีการออกถ้อยแถลงการประชุมรัฐมนตรีต่างประเทศอาเซียน-รัสเซีย สมัยพิเศษ ว่าด้วยโรคติดเชื้อไวรัสโคโรนา ๒๐๑๙(โควิด-๑๙) เป็นเอกสารผลลัพธ์ของการประชุมฯ
ในโอกาสนี้ รัฐมนตรีว่าการกระทรวงการต่างประเทศได้ย้ําความสําคัญของการแลกเปลี่ยนข้อมูลระหว่างอาเซียนกับรัสเซียด้านการป้องกัน ควบคุม และรับมือกับโรคระบาด รวมทั้งด้านการศึกษาวิจัยทางการแพทย์ เทคโนโลยีทางการแพทย์ และการวิจัยเพื่อพัฒนาเวชภัณฑ์ วัคซีน และยาต้านไวรัส ซึ่งควรเป็นไปเพื่อประโยชน์สาธารณะให้ทุกคนเข้าถึงได้อย่างเท่าเทียมในราคาที่เป็นธรรม
การประชุมครั้งนี้เป็นเครื่องย้ําให้เห็นความสัมพันธ์ที่ใกล้ชิดและความร่วมมือในฐานะหุ้นส่วนทางยุทธศาสตร์ ระหว่างอาเซียนและรัสเซีย โดยเฉพาะความร่วมมือเพื่อแก้ไขปัญหาที่มีผลกระทบร่วมกันต่อภูมิภาค โดยรัสเซียเป็นหนึ่งในประเทศที่มีความก้าวหน้าด้านวิทยาศาสตร์และเทคโนโลยี และมีประสบการณ์ในการวิจัยพัฒนายาเวชภัณฑ์และอุปกรณ์ต่าง ๆ ที่สามารถแบ่งปันองค์ความรู้และประสบการณ์ให้กับประเทศสมาชิกอาเซียนได้
รัฐบาลไทย-ข่าวทำเนียบรัฐบาล-รัฐบาลเดินหน้าประกันรายได้ชาวสวนยาง ระยะ 2 มุ่งบริหารจัดการยางพาราทั้งระบบ
วันจันทร์ที่ 1 มิถุนายน 2563
รัฐบาลเดินหน้าประกันรายได้ชาวสวนยาง ระยะ 2 มุ่งบริหารจัดการยางพาราทั้งระบบ
รัฐบาลเดินหน้าประกันรายได้ชาวสวนยาง ระยะ 2 มุ่งบริหารจัดการยางพาราทั้งระบบ
วันนี้ (1 มิ.ย.63) เวลา 13.30 น. นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายยางธรรมชาติ มีนายจุรินทร์ ลักษณวิศิษฏ์ รองนายกรัฐมนตรีเป็นรองประธาน และนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ร่วมประชุม ที่ประชุมรับทราบสถานการณ์ยางพาราโลกในช่วงการแพร่ระบาดเชื้อไวรัสโคโรนา 2019 ไตรมาสแรกพบว่า ความต้องการใช้ยางของโลกเมื่อเทียบกับช่วงเดียวกันของปีที่แล้วลดลงร้อยละ 19.53 สําหรับประเทศจีนซึ่งเป็นผู้ซื้อรายใหญ่ของไทยมีการใช้ยางลดลงเกือบร้อยละ 50
วาระสําคัญของการประชุมวันนี้ นางสาวรัชดากล่าวว่า ที่ประชุมเห็นชอบในหลักการการประกันรายได้เกษตกรชาวสวนยาง ระยะที่ 2 ช่วงเดือน มิถุนายน-พฤศจิกายน 2563 โดยยึดแนวทางการประกันรายได้ระยะที่ 1 ส่วนรายละเอียดให้การยางแห่งประเทศไทยไปพูดคุยและทําความเข้าใจกับเครือข่ายชาวสวนยางทั่วประเทศอีกครั้งหนึ่ง เรื่องที่สอง คือการอนุมัติโครงการสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ วงเงิน 20,000 ล้านบาท โดยรัฐบาลสนับสนุนชดเชยดอกเบี้ยในอัตราไม่เกินร้อยละ 3 ต่อปี จํานวนไม่เกิน 600 ล้านบาท ทั้งสองเรื่องจะต้องเสนอให้คณะรัฐมนตรีพิจารณาต่อไป
สําหรับการบริหารจัดการปริมาณยางพาราในประเทศ นายกรัฐมนตรีได้ติดตามการดําเนินโครงการภาครัฐด้านการตลาดและแปรรูปสินค้ายางพารา เช่น โครงการสนับสนุนสินเชื่อเป็นเงินทุนหมุนเวียนแก่สถาบันเกษตรกรเพื่อใช้ในการรวบรวมยาง ซึ่งมีกลุ่มเกษตรกรได้เบิกเงินกู้จาก ธ.ก.ส. ไปแล้ว 1.18 หมื่นล้านบาท โครงการสนับสนุนสินเชื่อสถาบันเกษตรกรเพื่อแปรรูปยางพารา ปล่อยสินเชื่อไปแล้ว สองพันล้านบาท และโครงการสนับสนุนสินเชื่อผู้ประกอบการผลิตภัณฑ์ยางเพื่อใช้ในการขยายกําลังการผลิต/เพิ่มมูลค่าสินค้า มีผู้เข้าร่วมโครงการฯ กู้เงินแล้ว 1.4 หมื่นล้านบาท มีการใช้ยางพาราเพิ่มขึ้น 1.3 แสนตัน
นายกรัฐมนตรี ได้เน้นย้ําเรื่องการทําสวนยางอย่างยั่งยืน โดยกําชับเรื่องการทํางานกับทุกภาคส่วนและให้กําหนดเป้าหมายร่วมกัน ซึ่งกระทรวงเกษตรฯ ได้ตั้งเป้าให้ 1) มีสวนยางที่ได้รับการรับรองมาตรฐานการจัดการสวนยางอย่างยั่งยืน ไว้ที่ 15 ล้านไร่ ภายใน 5 ปี 2) มีสวนอย่างยั่งยืนแบบผสมผสานลดการพึ่งพารายได้จากยางเพียงอย่างเดียว ไม่น้อยกว่า 2 ล้านไร่ ในระยะเวลา 10 ปี และ 3) แก้ปัญหาสวนยางในที่ดินไม่มีเอกสารสิทธิ์โดยส่งเสริมการทําสวนยางยั่งยืนที่เกื้อกูลธรรมชาติ ภายใต้ระเบียบและกฎหมายที่เกี่ยวข้อง ตั้งเป้าไว้ที่ 5 ล้านไร่
“รัฐบาลตั้งใจดูแลชีวิตความเป็นอยู่ชาวสวนยาง นอกจากนโยบายประกันรายได้แล้ว ยังมีการดําเนินการในเรื่องอื่นที่เกี่ยวข้องด้วย อาทิ การลดปริมาณยางพาราในประเทศ การขยายตลาดการส่งออก การเพิ่มมูลค่าสินค้าจากยางพาราเป็นสิ่งที่รัฐบาลทําควบคู่กันไป และขอให้ชาวสวนยางมั่นใจว่ารัฐบาลมีกลไกให้เกษตรกร สถาบันเกษตรกร และผู้ประกอบการ ได้เข้าถึงเงินทุนเพื่อการเพิ่มศักยภาพการผลิตและคุณภาพ สุดท้ายจะได้มีรายได้เพิ่มขึ้น” นางสาวรัชดากล่าว
รัฐบาลไทย-ข่าวทำเนียบรัฐบาล-มท.สั่งการให้ตรวจสอบข้อเท็จจริง กรณี "ขุดดินแลกน้ำ" หากพบทุจริตให้ดำเนินทั้งวินัยและอาญาอย่างเด็ดขาด
วันอังคารที่ 21 เมษายน 2563
มท.สั่งการให้ตรวจสอบข้อเท็จจริง กรณี "ขุดดินแลกน้ํา" หากพบทุจริตให้ดําเนินทั้งวินัยและอาญาอย่างเด็ดขาด
มท.สั่งการให้ตรวจสอบข้อเท็จจริง กรณี "ขุดดินแลกน้ํา" หากพบทุจริตให้ดําเนินทั้งวินัยและอาญาอย่างเด็ดขาด
วันนี้ (21 เมษายน 2563) ณ ศาลาว่าการกระทรวงมหาดไทยนายฉัตรชัย พรหมเลิศ ปลัดกระทรวงมหาดไทย เปิดเผยว่าตามที่ปรากฏเป็นข่าวในสื่อออนไลน์และคลิปเสียงใน YouTube ว่ามีการดําเนินการตามนโยบายขุดลอกแหล่งน้ําสาธารณะที่ตื้นเขินเพื่อป้องกันและแก้ปัญหาอุทกภัยหรือภัยแล้ง”ขุดดินแลกน้ํา”ส่อไปในทางทุจริตหรือปฏิบัติไม่ชอบตามระเบียบแบบแผนทางราชการนั้น
นายฉัตรชัย พรหมเลิศ กล่าวว่าได้สั่งการให้ทุกจังหวัดตรวจสอบว่าได้มีการดําเนินโครงการตามนโยบายดังกล่าวในพื้นที่หรือไม่ หากมีการดําเนินการให้ตรวจสอบข้อเท็จจริงและรายงานให้กระทรวงมหาดไทยทราบ โดยได้กําชับให้ผู้ที่เกี่ยวข้องทุกฝ่ายให้ดําเนินการตามนโยบายรัฐบาลในเรื่องของความโปร่งใสตามหลักธรรมาภิบาล และวาระแห่งชาติในด้านการป้องกันและปราบปรามการทุจริตและประพฤติมิชอบหากพบว่ามีการดําเนินการที่ไม่สอดคล้องกับนโยบายดังกล่าวหรือมีการกระทําอันเป็นการผิดกฎหมาย ฉ้อฉล หลอกลวงให้เข้าใจผิด หรือส่อไปในทางทุจริต ให้ดําเนินการทางวินัยและแจ้งความเพื่อดําเนินคดีทางอาญากับผู้กระทําการดังกล่าวโดยเคร่งครัดและเด็ดขาด
รัฐบาลไทย-ข่าวทำเนียบรัฐบาล-รมว.ยุติธรรม เดินหน้าอำนวยความยุติธรรมผ่านการสร้างความร่วมมือจากทุกภาคส่วน ตั้งเป้าลดความเหลื่อมล้ำสร้างการเข้าถึงกระบวนการยุติธรรมโดยให้ประชาชนเป็นศูนย์กลาง
วันศุกร์ที่ 15 ธันวาคม 2560
รมว.ยุติธรรม เดินหน้าอํานวยความยุติธรรมผ่านการสร้างความร่วมมือจากทุกภาคส่วน ตั้งเป้าลดความเหลื่อมล้ําสร้างการเข้าถึงกระบวนการยุติธรรมโดยให้ประชาชนเป็นศูนย์กลาง
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พบปะพูดคุยกับสื่อมวลชน พร้อมทั้งกล่าวถึงแนวทางการดําเนินงานของกระทรวงยุติธรรม
ในวันพฤหัสบดีที่ 14 ธันวาคม 2560 เวลา 14.30 น.
ณ ห้องรับรองกระทรวงยุติธรรม ชั้น 2 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พบปะพูดคุยกับสื่อมวลชน พร้อมทั้งกล่าวถึงแนวทางการดําเนินงานของกระทรวงยุติธรรม ดังนี้
1. ด้านการปกป้อง ธํารงรักษาไว้ซึ่งสถาบันชาติ ศาสนา และพระมหากษัตริย์
อยู่ระหว่างการพิจารณาหาแนวทางเพื่อสร้างการรับรู้ให้แก่ประชาชนโดยใช้หลักกฎหมาย
และพิจารณาสร้างการตระหนักรู้ให้แก่สังคมในเรื่องกฎหมาย
2. ด้านการลดความเหลื่อมล้ําเน้นเรื่องการเข้าถึงกระบวนการยุติธรรมโดยให้ประชาชนเป็นศูนย์กลาง
ผ่านศูนย์ยุติธรรมชุมชนทั่วประเทศ 76 จังหวัด โดยมีจังหวัดนําร่อง จํานวน 19 จังหวัด
ซึ่งหลักการทํางานของยุติธรรมจังหวัดจะบูรณาการกับส่วนราชการในสายงานต่างๆ
รวมทั้งจิตอาสาที่มีความรู้ ความเชี่ยวชาญด้านกฎหมายเพื่อแก้ไขปัญหาการกระทําผิดต่าง ๆ
3. การสนับสนุนเรื่องนิติกรและการเผยแพร่ความรู้เพิ่มเติม ซึ่งจะติดตามข้อมูลในรูปแบบเชิงสถิติ
ตัวเลขกลุ่มตัวอย่าง เพื่อนํามาสู่การวิเคราะห์และหาแนวทางการแก้ปัญหาที่ถูกต้อง
รวมถึงการปรับปรุงประสิทธิภาพการทํางานของกระทรวงยุติธรรมและหน่วยงานในสังกัดในภาพรวมทั้งหมด
4. เพิ่มขีดความสามารถในการทํางาน รวมทั้งปรับปรุงวิธีการทํางานโดยการนําเทคโนโลยีที่เหมาะสมมาปรับใช้
ให้เหมาะสมกับสภาวการณ์
5. เน้นการทํางานที่เชื่อมโยงกับหน่วยงานต่าง ๆ ทั้งกระทรวงสาธารณสุข กระทรวงศึกษาธิการ
กระทรวงมหาดไทย กระทรวงพัฒนาสังคมและความมั่นคงของมนุษย์ เพื่อแก้ไขปัญหาของเยาวชน อาทิ เด็กแว้น
รวมทั้งพิจารณาถึงข้อกฎหมายและสิทธิใดที่เกี่ยวข้อง เพื่อให้การทํางานเป็นไปในทิศทางเดียวกัน
และมีเป้าหมายที่มุ่งเน้นการแก้ปัญหาที่ต้นทางเพื่อไม่ให้เด็กเป็นเหยื่อของสังคม
6. เรื่องสิทธิและเสรีภาพ จะเน้นการสร้างความรู้ ความเข้าใจให้เป็นตามรัฐธรรมนูญ
รวมทั้งจะสื่อสารกับผู้ที่มีความรู้ ความเชี่ยวชาญเพื่อทํางานร่วมกันและดํารงไว้ซึ่งสิทธิและเสรีภาพของประชาชนเป็นหลัก
ในโอกาสนี้ รองนายกรัฐมนตรีและรัฐมนตรีว่าการกระทรวงยุติธรรม
ได้เปิดโอกาสให้สื่อมวลชนซักถามถึงประเด็นที่อยู่ในความสนใจของประชาชน
เพื่อสร้างการรับรู้ในประเด็นดังกล่าวตามข้อเท็จจริงอย่างถูกต้อง
อาทิ การตรวจสอบข้อเท็จจริงกรณีการรับรื้อฟื้นคดีให้กับนางจอมทรัพย์ แสนเมืองโคตร
กรณีการตรวจพิสูจน์ชิ้นส่วนอวัยวะของน้องเมย นตท.ภคพงศ์ ตัญกาญจน์ นักเรียนเตรียมทหารชั้นปีที่ 1
กรณีการปล่อยตัวผู้ต้องขังที่ได้รับการพักโทษ การปฏิรูปกรมสอบสวนคดีพิเศษ
รวมทั้งการติดตามคดีสําคัญที่อยู่ในความรับผิดชอบของกระทรวงยุติธรรม เป็นต้น
รัฐบาลไทย-ข่าวทำเนียบรัฐบาล-โฆษกฯ แจงการแก้ไข ร่างพ.ร.บ.หลักประกันสุขภาพแห่งชาติ เป็นไปตามรัฐธรรมนูญแห่งราชอาณาจักรไทยมาตรา 77 วรรคสอง
วันเสาร์ที่ 1 กรกฎาคม 2560
โฆษกฯ แจงการแก้ไข ร่างพ.ร.บ.หลักประกันสุขภาพแห่งชาติ เป็นไปตามรัฐธรรมนูญแห่งราชอาณาจักรไทยมาตรา 77 วรรคสอง
โฆษกคณะกรรมการยกร่างพ.ร.บ.หลักประกันสุขภาพแห่งชาติ ชี้แจง การแก้ไข พ.ร.บ.ฯเป็นไปตามรัฐธรรมนูญแห่งราชอาณาจักรไทย
โฆษกคณะกรรมการยกร่างพ.ร.บ.หลักประกันสุขภาพแห่งชาติ ชี้แจง การแก้ไข พ.ร.บ.ฯเป็นไปตามรัฐธรรมนูญแห่งราชอาณาจักรไทยมาตรา 77 วรรคสอง ซึ่งไม่ได้กําหนดว่าจะต้องมีภาคประชาขนเข้าร่วมในกระบวนการยกร่างกฎหมายด้วย แต่กระทรวงสาธารณสุขได้มีการแต่งตั้งผู้แทนภาคประชาชนเข้าร่วมในการพิจารณาด้วย จํานวน 5 คน
นพ.มรุต จิรเศรษฐสิริ ผู้ตรวจราชการกระทรวงสาธารณสุขในฐานะโฆษกคณะกรรมการยกร่างพ.ร.บ.หลักประกันสุขภาพแห่งชาติให้สัมภาษณ์กรณีตัวแทนกลุ่มศึกษาข้อตกลงเขตการค้าเสรีภาคประชาชน (FTA Watch) ตั้งข้อสังเกตถึงการแก้ไขร่างพ.ร.บ.หลักประกันสุขภาพ ว่าผิดต่อหลักรัฐธรรมนูญนั้น ขอชี้แจงทําความเข้าใจ ดังนี้ ​1. ตามคําสั่งกระทรวงสาธารณสุข ที่ 10/2560 เรื่อง แต่งตั้งคณะกรรมการพิจารณา (ร่าง) พ.ร.บ.หลักประกันสุขภาพแห่งชาติ (ฉบับที่ ..) พ.ศ. .... โดยคําสั่งดังกล่าวออกโดยรัฐมนตรีว่าการกระทรวงสาธารณสุข และมีนายวรากรณ์ สามโกเศศ เป็นประธานกรรมการ และมีองค์ประกอบอื่นๆ ดังนี้ผู้แทนกระทรวงสาธารณสุข จํานวน 5 คนผู้แทนสํานักงานหลักประกันสุขภาพแห่งชาติ จํานวน 4 คน ผู้แทนหน่วยงานอื่นของรัฐ และองค์กรปกครองส่วนท้องถิ่น จํานวน 12 คน และมีภาคประชาชน จํานวน 5 คน ได้แก่นายอัมมาร สยามวาลา ​มูลนิธิสถาบันวิจัยเพื่อการพัฒนาประเทศไทย (TDRI) นางวรวรรณ ชาญด้วยวิทย์ ​มูลนิธิสถาบันวิจัยเพื่อการพัฒนาประเทศไทย (TDRI) นางยุพดี ศิริสินสุข​​ผู้แทนองค์กรเอกชน (ผู้ติดเชื้อ เอชไอวีฯ)​ นายสุวิทย์ วิบุลผลประเสริฐ​ผู้แทนองค์กรเอกชน (ด้านผู้สูงอายุ) นางสาวสุรีรัตน์ ตรีมรรคา ​กลุ่มคนรักหลักประกันสุขภาพซึ่งจากองค์ประกอบดังกล่าวแสดงให้เห็นว่ามีภาคประชาชนจํานวน 5 คน เข้าร่วมในการพิจารณาจัดทํา (ร่าง) พระราชบัญญัติหลักประกันสุขภาพแห่งชาติ (ฉบับที่ ..) พ.ศ. ....
​2. ตามรัฐธรรมนูญแห่งราชอาณาจักรไทยมาตรา 77 วรรคสอง กําหนดว่าก่อนการตรากฎหมายทุกฉบับ รัฐพึงจัดให้มีการรับฟังความคิดเห็นของผู้เกี่ยวข้อง และวิเคราะห์ผลกระทบที่อาจเกิดขึ้นจากกฎหมายอย่างรอบด้านและเป็นระบบ และนํามาประกอบการพิจารณาในกระบวนการตรากฎหมายทุกขั้นตอน ​ซึ่งหลักกฎหมายดังกล่าวมิได้กําหนดว่าจะต้องมีภาคประชาขนเข้าร่วมในกระบวนการยกร่างกฎหมายด้วย แต่อย่างไรก็ตามกระทรวงสาธารณสุขได้มีการแต่งตั้งผู้แทนภาคประชาชนมาเข้าร่วมในการพิจารณาร่างพระราชบัญญัติดังกล่าวด้วย นอกจากนี้ในขั้นตอนการรับฟังความคิดเห็นของผู้เกี่ยวข้อง (ประชาพิจารณ์) มีภาคประชาชนเข้าร่วมในสัดส่วนจํานวนที่มากกว่าภาครัฐและภาควิชาการ และเปิดโอกาสให้แสดงความคิดเห็นโดยมิได้มีการปิดกั้นในการแสดงความคิดเห็นแต่อย่างใด
สําหรับเอกสารที่ใช้ประกอบการรับฟังความคิดเห็น หรือการประชาพิจารณ์ 4 ภาคนั้น ได้ดําเนินการโดยคณะอนุกรรมการดําเนินการจัดทําประชาพิจารณ์พิจารณา (ร่าง) พระราชบัญญัติหลักประกันสุขภาพแห่งชาติ (ฉบับที่..) พ.ศ. .... โดยในเอกสารประกอบการรับฟังความคิดเห็นหมายเลข 3 ที่เป็นตารางเปรียบเทียบพ.ร.บ.หลักประกันสุขภาพแห่งชาติ พ.ศ. 2545 กับร่างพ.ร.บ.ฉบับดังกล่าว ได้ระบุเหตุผลในการแก้ไขเพิ่มเติมรวมทั้งความเห็นของเสียงส่วนน้อยของคณะกรรมการ ฯ ว่ามีความเห็นในแต่ละประเด็นมาตราอย่างไรด้วย
************************** 1 กรกฎาคม 2560
รัฐบาลไทย-ข่าวทำเนียบรัฐบาล-ไทยและคูเวต ขยายความร่วมมือด้านการค้าและการลงทุน
วันพุธที่ 27 พฤษภาคม 2563
ไทยและคูเวต ขยายความร่วมมือด้านการค้าและการลงทุน
วันพุธที่ 27 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและรัฐคูเวตมีความสัมพันธ์ที่ดีต่อกันมายาวนานกว่า 57 ปี และในช่วงเวลานี้ถือเป็นช่วงเวลาแห่งความยากลําบากของโลก โดยทั้งสองฝ่ายต่างให้กําลังใจกันในการรับมือกับการแพร่ระบาดของโรคโควิด-19 และเห็นพ้องที่จะส่งเสริมความร่วมมือทวิภาคีในด้านต่าง ๆ โดยเฉพาะอย่างยิ่งด้านพลังงาน เกษตรกรรม และแรงงาน ซึ่งไทยพร้อมส่งออกสินค้าประเภทอาหารทะเล อาหารสด และอาหารแปรรูปที่หลากหลาย เพื่อสนับสนุนการสร้างความมั่นคงทางอาหารของคูเวตตามวิสัยทัศน์ของแผนพัฒนา “Kuwait 2035” และตั้งเป้าเพิ่มมูลค่าทางการค้าและการลงทุนร่วมกัน โดยคูเวตแสดงความชื่นชมศักยภาพของแรงงานไทย และจะร่วมมือกับไทยเพื่อพัฒนาแรงงานในอนาคต อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การบินไทยและไทยสมายล์ยกเว้นค่าธรรมเนียมการเปลี่ยนแปลงเที่ยวบินเส้นทางบินภายในประเทศ จากผลกระทบการยกเลิกวันหยุดสงกรานต์ [กระทรวงคมนาคม]
วันเสาร์ที่ 21 มีนาคม 2563
การบินไทยและไทยสมายล์ยกเว้นค่าธรรมเนียมการเปลี่ยนแปลงเที่ยวบินเส้นทางบินภายในประเทศ จากผลกระทบการยกเลิกวันหยุดสงกรานต์ [กระทรวงคมนาคม]
การบินไทยและไทยสมายล์ยกเว้นค่าธรรมเนียมการเปลี่ยนแปลงเที่ยวบินเส้นทางบินภายในประเทศ จากผลกระทบการยกเลิกวันหยุดสงกรานต์
ตามที่รัฐบาลประกาศยกระดับมาตรการป้องกันการแพร่ระบาดของไวรัสโควิด-19 โดยยกเลิกวันที่ 13 - 15 เมษายน 2563 ไม่เป็นวันหยุดราชการและให้เลื่อนออกไปก่อน เพื่อลดความเสี่ยงในการเดินทาง ความแออัด และโอกาสติดเชื้อ
การบินไทย จึงอํานวยความสะดวกแก่ผู้โดยสารที่ถือบัตรโดยสารเที่ยวบินภายในประเทศของการบินไทย และเที่ยวบินร่วมของไทยสมายล์ โดยยกเว้นค่าธรรมเนียมสําหรับการเปลี่ยนแปลงบัตรโดยสารเส้นทางบินภายในประเทศที่ออกบัตรโดยสารก่อนวันที่ 19 มีนาคม 2563 และมีการเดินทางระหว่างวันที่ 1 - 30 เมษายน 2563 โดยมีรายละเอียด ดังนี้
ผู้โดยสารสามารถเปลี่ยนแปลงเที่ยวบินได้โดยไม่เสียค่าธรรมเนียม ในเส้นทางเดิมหรือรหัสชั้นโดยสาร (RBD)เดิม ในกรณีที่รหัสชั้นโดยสารที่ระบุบนบัตรโดยสารเดิมไม่มีที่นั่งว่างในเที่ยวบินที่ต้องการเปลี่ยน ผู้โดยสารต้องชําระค่าส่วนต่างและภาษี
ผู้โดยสารสามารถเปลี่ยนแปลงเส้นทางบินได้โดยไม่เสียค่าธรรมเนียม โดยจะต้องชําระค่าส่วนต่างและภาษี
การเปลี่ยนแปลงชื่อผู้โดยสาร สามารถเปลี่ยนได้ 1 ครั้ง โดยมีค่าธรรมเนียม 500 บาท
บัตรโดยสารแบบหมู่คณะ (กรุ๊ปทัวร์) ค่ามัดจําต่างๆ สามารถนําไปใช้ในภายหลังได้ (ภายในระยะเวลาไม่เกิน 1 ปี)
ผู้โดยสารสามารถเปลี่ยนแปลงการเดินทางได้ถึงวันที่ 15 ธันวาคม 2563 โดยได้รับการยกเว้นค่าธรรมเนียม และต้องแจ้งการเปลี่ยนแปลงก่อนวันเดินทางตามที่ระบุบนบัตรโดยสาร ทั้งนี้ เป็นไปตามเงื่อนไขที่บริษัทฯ กําหนด ผู้โดยสารสามารถติดต่อทําการเปลี่ยนแปลงบัตรโดยสารได้ที่สํานักงานขายการบินไทยหรือดูรายละเอียดเพิ่มเติมได้ที่เว็บไซต์thaiairways.comหรือสอบถามข้อมูลเพิ่มเติมได้ที่THAI Contact Centerโทร. 0-2356-1111 ตลอด 24 ชั่วโมง หรืออีเมลcontact@service.thaiairways.com
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 2 ขวบ ที่ผู้เป็นพ่อวัย 27 ปี มีอาการทางประสาท ใช้มีดแทงหน้าอกฆ่าตัวตาย ที่ จ.ลพบุรี พร้อมช่วยเหลือครอบครัวผู้ด้อยโอกาสทางสังคม
วันอังคารที่ 13 มิถุนายน 2560
รมว.พม. กําชับ จนท. เร่งเยียวยาจิตใจเด็กหญิงวัย 2 ขวบ ที่ผู้เป็นพ่อวัย 27 ปี มีอาการทางประสาท ใช้มีดแทงหน้าอกฆ่าตัวตาย ที่ จ.ลพบุรี พร้อมช่วยเหลือครอบครัวผู้ด้อยโอกาสทางสังคม
รมว.พม. กําชับ จนท. เร่งเยียวยาจิตใจเด็กหญิงวัย 2 ขวบ ที่ผู้เป็นพ่อวัย 27 ปี มีอาการทางประสาท ใช้มีดแทงหน้าอกฆ่าตัวตาย เพราะคิดว่าภรรยาจะมาแย่งตัวลูกสาว ที่ จ.ลพบุรี พร้อมช่วยเหลือครอบครัวผู้ด้อยโอกาสและประสบปัญหาทางสังคมที่ จ.ฉะเชิงเทรา และพิษณุโลก
วันนี้ (13 มิ.ย. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 649/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีชายหนุ่มวัย 27 ปี มีอาการทางประสาท หลังจากเลิกรากับภรรยา เกิดอาการคุ้มคลั่ง คิดว่าอดีตภรรยาจะกลับมาเอาตัวลูกสาววัย 2 ขวบไป จึงได้อุ้มลูกสาวซุกไว้ในเสื้อตลอดเวลา จนเด็กหญิงเกิดอาการอ่อนเพลีย ซึ่งผู้เป็นปู่พูดจาเกลี้ยมกล่อมจนพ่อเด็กยอมปล่อยตัวลูกสาว จากนั้นได้ก่อเหตุสลด โดยใช้อาวุธมีดแทงหน้าอกฆ่าตัวตาย ที่อําเภอเมือง จังหวัดลพบุรี นั้น ตนได้กําชับให้พัฒนาสังคมและความมั่นคง ของมนุษย์จังหวัดลพบุรี (พมจ.ลพบุรี) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่ เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจ ด้านเด็กของกระทรวงการพัฒนาสังคมฯ พร้อมเร่งเยียวยาสภาพจิตใจเด็กหญิงและครอบครัวอย่างใกล้ชิด อีกทั้ง ร่วมกันหาแนวทางการช่วยเหลือครอบครัวดังกล่าวในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีหญิงชราอายุ 71 ปี ต้องรับภาระเพียงลําพัง เลี้ยงดูลูกชาย ที่พิการเป็นอัมพาตช่วงล่าง จากอุบัติเหตุโดนรถทับ และถูกภรรยาทอดทิ้งไป โดยที่หญิงชราอาศัยรับจ้างทอเสื่อ มีรายได้วันละไม่กี่บาท และเบี้ยยังชีพผู้สูงอายุเดือนละ 800 บาท ใช้ประทังชีวิต ครอบครัวมีฐานะยากจน ที่จังหวัดฉะเชิงเทรา และกรณีเด็กหญิงวัย 4 ขวบ สมองมีพัฒนาการช้า พิการกระดูกสันหลังคดผิดรูป ซี่โครงกดทับปอด หายใจลําบาก และหัวใจกลับด้าน ต้องได้รับการผ่าตัด แต่ครอบครัวมีฐานะยากจน ไม่มีเงินเพียงพอ ค่ารักษาพยาบาล อาศัยอยู่กับผู้เป็นแม่ที่ต้องลาออกจากงาน เพื่อมาอยู่ดูแลอย่างใกล้ชิด มีเพียงผู้เป็นพ่อที่ทํางาน หาเลี้ยงครอบครัวเพียงคนเดียว ที่จังหวัดพิษณุโลก นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ฉะเชิงเทรา และ พมจ.พิษณุโลก พร้อมหน่วยงานที่เกี่ยวข้องในพื้นที่ เร่งลงพื้นที่ เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านคนพิการ ผู้สูงอายุ และด้านเด็ก ของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ที่ป่วยอย่างต่อเนื่อง นอกจากนี้ ให้คําแนะนําปรึกษาแก่ครอบครัวดังกล่าวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป